गर्भवती महिला को पहले तिमाही में 1,800 कैलोरी, दूसरे तिमाही में 2,200 कैलोरी और तीसरे तिमाही में 2,400 कैलोरी प्रतिदिन लेने की जरूरत होती है (35)। ऐसे में गर्भवती महिला को एक बार में ज्यादा न खाकर पूरे दिन में छोटे-छोटे मील लेने चाहिए। पूरे दिन में अपने रूटीन में पांच से छह बार खाएं। इसमें तीन बार सही से भोजन करें और फिर बीच-बीच में हल्के-फुल्के स्नैक्स का सेवन करें। कोशिश करें कि हर कुछ घंटे में कुछ हल्का-फुल्का व पौष्टिक खाते रहें, ताकि गैस या एसिडिटी की समस्या न हो। इसके अलावा, अपने डॉक्टर से भी अपने डाइट चार्ट के बारे में बात करें।